Notio Visconsiniensis
Notio Visconsiniensis est ratio in Visconsinia, civitate Civitatum Foederatarum, proposita et effecta, qua universitates publicae populum et societatem adiuvant: "gubernationi per officium publicum, consilium de ratione publica praebendum, informationem suppeditandam, sollertiamque technicam exercendam, et civibus per quaestiones civitati magni momenti investigandas coniunctionesque externas faciendas." Altera huius philosophiae pars est conatus ad "leges bene excogitatas perferendas quae plerumque hominum iuvare conantur." Per Aevum Progressivum, suasores Notionis Visconsiniae civitatem ipsam "laboratorium democratiae" habebant, unde legum latores in Visconsinia leges sanxerunt quae exemplaria aliis civitatibus et gubernationi foederali profuerunt.